rejauldu/bengali-wikipedia huggingface dataset:
খন্দকার মফিজুর রহমান রোকন (১৯৪৮-২০১৮) বাংলাদেশী সাংবাদিক ও রাজনীতিবিদ ছিলেন। তিনি ১৯৮৮ সালের চতুর্থ জাতীয় নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  খন্দকার মফিজুর রহমান ১৯৪৮ সালে কিশোরগঞ্জ জেলার বাজিতপুরে জন্মগ্রহণ করেন।   রাজনৈতিক ও কর্মজীবন  খন্দকার মফিজুর রহমান রোকন কিশোরগঞ্জ জেলার দৈনিক গণশক্তির সম্পাদক। তিনি ১৯৮৮ সালের চতুর্থ জাতীয় নির্বাচনে সংসদ সদস্য নির্বাচিত হয়েছিলেন। ১৯৮৮ সালে তিনি সম্মিলিত বিরোধী দল 'কপ' নেতা এবং সংসদীয় পুলিশ উপকমিটির আহ্বায়ক ছিলেন।   মৃত্যু  খন্দকার মফিজুর রহমান ১৮ মার্চ ২০১৮ সালে ঢাকা মেডিক্যাল কলেজ হাসপাতালে কিডনি রোগের চিকিৎসাধীন মৃত্যুবরণ করেন। মিরপুর ১০ সেকশনের কবরস্থানে তাকে সমাহিত করা হয়।   আরও দেখুন    চতুর্থ জাতীয় সংসদ সদস্যদের তালিকা   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০১৮-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য
থাম্ব|ও-র্গ্যান-পা-রিন-ছেন-দ্পাল ও-র্গ্যান-পা-রিন-ছেন-দ্পাল () (১২২৯-১৩০৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের এক বিখ্যাত বৌদ্ধভিক্ষু ছিলেন।   জন্ম  ও-র্গ্যান-পা-রিন-ছেন-দ্পাল ১২২৯ খ্রিষ্টাব্দে তিব্বতের ৎসাং অঞ্চলে র্গ্যুস পরিবারগোষ্ঠীতে জন্মগ্রহণ করেন। তার পিতার নাম ছিল দ্বোন-জো-'ফান () এবং মাতার নাম ছিল দুগ-গে-মা ()। জন্মের পর তার নাম রাখা হয় সেং-গে-দ্পাল ()।   শিক্ষা  কৈশোরে তিনি বজ্রকীলয়, হেবজ্র, চক্রসম্বর প্রভৃতি সম্বন্ধে শিক্ষালাভ করে ষোল বছর বয়সে বেদোং বৌদ্ধবিহারে অভিধর্মকোশ ও অভিধর্মসমুচ্চয়ের ওপর ভারতীয় পণ্ডিতদের টীকাভাষ্যগুলি অধ্যয়ন করতে যাত্রা করেন। ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর বিখ্যাত পণ্ডিত র্গোদ-ত্শাং-পা-ম্গোন-পো-র্দো-র্জের নিকট তিনি মহামুদ্রা সম্বন্ধে শিক্ষালাভ করেন। কুড়ি বছর বয়সে তিনি ভিক্ষুর শপথ গ্রহণ করেন। পরবর্তী বারো বছর তিনি কালচক্র সম্বন্ধে শিক্ষালাভ করেন।   পরিভ্রমণ  তিনি র্গোদ-ত্শাং-পা-ম্গোন-পো-র্দো-র্জের নির্দেশে কৈলাস পর্বত ও লাদাখ হয়ে বহু প্রতিকূলতার মধ্য দিয়ে ওড্ডিয়ান যাত্রা করেন। যাত্রা শেষ করে তিনি তিব্বত ফিরে এসে কয়েকজন সঙ্গীর সাথে বুদ্ধ গয়া যাত্রা করেন। বুদ্ধ গয়া থেকে ফিরে গেলে কুবলাই খানের আমন্ত্রণে মঙ্গোলিয়া যাত্রা করে তাকে কালচক্র সম্বন্ধে শিক্ষাদান করে কুবলাই খানের বহু অনুরোধ সত্ত্বেও তিব্বত ফিরে আসেন।   র্গ্যাল-বা-কার্মা-পাদের সান্নিধ্য  তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। তিনি তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে কার্মা-পাক্শির অবতাররূপে চিহ্নিত করেন ও তাকে শিক্ষাদান করেন।   তথ্যসূত্র    আরও পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas.  Tucci, Giuseppe. 1971. Travels of Tibetan Pilgrims in the Swat Valley. In Opera Minora, Rome: Dott. Giovanni Bardi, vol 2, pp. 369–418.  বিষয়শ্রেণী:১২২৯-এ জন্ম বিষয়শ্রেণী:১৩০৯-এ মৃত্যু বিষয়শ্রেণী:কার্মা কাগ্যু বিষয়শ্রেণী:দ্রুকপা কাগ্যু
নাসিম বাগ ভারতের জম্মু ও কাশ্মীরের শ্রীনগর শহরের কাছে ডাল হ্রদের উত্তর-পশ্চিম অংশে অবস্থিত একটি মুঘল বাগান।  বাগানটি কাশ্মীরের প্রাচীনতম মুঘল বাগানগুলোর মধ্যে একটি। ১৫৮৬ সালে মুঘল সম্রাট আকবর বাগানটি তৈরি করেন। ১৬৮৬ সালে শাহ জাহান এখানে ১২০০টিরও বেশি চিনার গাছ লাগান। এটি কাশ্মীর বিশ্ববিদ্যালয় দ্বারা চিনার ঐতিহ্যবাহী উদ্যান হিসাবে বিকশিত হয়েছে। বর্তমানে বাগানটিতে প্রায় ৭০০টি চিনার গাছ রয়েছে। সেপ্টেম্বর থেকে ডিসেম্বর পর্যন্ত শরৎকালে এটি বেশি পরিদর্শন করা হয়।   আরও দেখুন   শালিমার বাগ  ইন্দো-ইসলামি স্থাপত্য   তথ্যসূত্র   বিষয়শ্রেণী:শ্রীনগর জেলা বিষয়শ্রেণী:শ্রীনগরের দর্শনীয় স্থান বিষয়শ্রেণী:জম্মু ও কাশ্মীরের বাগান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ইতিহাস    ঘটনাবলী   ১৯৬০ইং - ইংল্যান্ডের রাণী এলিজাবেথ ইস্ট ইন্ডিয়া কোম্পানিকে ভারতে বাণিজ্যের চার্টার প্রদান করেন।   জন্ম   ১৪৯১ইং - জাক কার্তিয়ে, ফরাসি অভিযাত্রী। তাকে কানাডার অন্যতম আবিস্কারক মনে করা হয়।  ১৯৪৫ইং - লেনার্ড এডলম্যান, একজন তাত্ত্বিক কম্পিউটার বিজ্ঞানী।  ১৯৫৭ইং - আহমেদ ইমতিয়াজ বুলবুল, বাংলাদেশের প্রখ্যাত গীতিকার, সুরকার ও সঙ্গীত পরিচালক।  ১৯৮৬ইং - নাঈম ইসলাম, বাংলাদেশী ক্রিকেটার।   মৃত্যু   ১৯৮৩ইং - মোহাম্মদ সুলতান, বাংলাদেশের একজন রাজনীতিবিদ।  ১৯৯০ইং - মণি সিংহ, বাংলাদেশের একজন বিপ্লবী বামপন্থী রাজনীতিবিদ।  ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
বিনীতা টপ্পো, (জন্ম ২১শে নভেম্বর ১৯৮০) হলেন ভারতের মহিলা জাতীয় ফিল্ড হকি দলের একজন সদস্য। ২০০৪ সালে মহিলা হকি এশিয়া কাপে স্বর্ণ পদক জয়ী ভারতীয় দলে তিনি খেলেছিলেন। টপ্পো বর্তমানে পশ্চিম রেলওয়েতে কর্মরত।   প্রাথমিক জীবন  টপ্পো ওডিশার সুন্দরগড় জেলার লুলকিডিহিতে জন্মগ্রহণ করেন। তিনি খুব অল্প বয়সে তাঁর বাবাকে হারিয়েছিলেন এবং তাঁর মা একটি স্কুলে ঝাড়ুদার হিসাবে কাজ করেছিলেন।   শিক্ষা  টপ্পো রাঁচির মাহিন্দ্রা কলেজে পড়াশোনা করেছেন। তিনি রাউরকেলার পানপোশ স্পোর্টস হোস্টেলে হকির প্রশিক্ষণ নেন। জামশেদপুরের টাটা ফুটবল একাডেমি এবং দিল্লির বাইচুং ভুটিয়া ফুটবল স্কুল থেকে তিনি প্রশিক্ষক প্রশিক্ষণ কার্যক্রম সম্পন্ন করেছেন।   কর্মজীবন এবং প্রশিক্ষণ  টপ্পো ২০০৪ সালে ভারতীয় জাতীয় দলে জায়গা করে নেন। এর আগে, তিনি রাজ্যের অনেক স্থানীয় টুর্নামেন্ট জিতেছিলেন। তিনি ২০০৭ মহিলা এশিয়া কাপে ভারতীয় মহিলা হকি দলের নেতৃত্ব দিয়েছিলেন। তিনি স্কুলে পড়ার সময় অনূর্ধ্ব - ১৬ ঝাড়খণ্ড রাজ্য দলের নেতৃত্ব দিয়েছিলেন। তিনি ২০১০ সালে কমনওয়েলথ ক্রীড়ায় ৫ম অবস্থানে ছিলেন  ঘরোয়া সার্কিটে ভারতীয় মহিলা হকি দলে টপ্পো ফুল ব্যাক অবস্থানে খেলেছেন।  আন্তর্জাতিক সার্কিটে টপ্পো যেগুলি খেলেছেন সেগুলি হলো   ২০০৬ সালের ডিসেম্বরে দোহায় এশিয়ান গেমস  ২০০৪ সালের ফেব্রুয়ারিতে দিল্লিতে এশিয়া কাপ  ২০০৫ সালের অক্টোবরে দিল্লিতে ইন্দিরা গান্ধী গোল্ড কাপ  ২০০৪ সালের আগস্ট মাসে এশিয়ান ট্যুরে সিঙ্গাপুরে একটি চার দেশের টুর্নামেন্ট।  ২০০৪ সালের এপ্রিল মাসে অস্ট্রেলিয়া সফর, ৩টি দেশের একটি সিরিজ।  ২০০৬ সালে মাদ্রিদে বিশ্বকাপেও টপ্পো ভারতের প্রতিনিধিত্ব করেছিলেন।   স্বীকৃতি  ২০১১ সালের মে মাসে, টপ্পোকে ভারতীয় হকিতে অবদানের জন্য ভুবনেশ্বরের জয়দেব ভবনে তৎকালীন মুখ্যমন্ত্রী নবীন পট্টনায়েক দ্বারা সংবর্ধিত করা হয়েছিল।   তথ্যসূত্র   বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:ওড়িশার ব্যক্তি বিষয়শ্রেণী:ভারতীয় নারী ফিল্ড হকি খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:ওড়িশার ফিল্ড হকি খেলোয়াড়
তুমি যে আমার ১৯৯৪ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক ইন্দর সেন পরিচালিত চলচ্চিত্র এটি। এই চলচ্চিত্রে সংগীত পরিচালনা করেন বাবুল বোস।   অভিনয়ে  তাপস পাল সুমন চৌধুরী হিসাবে শতাব্দী রায় সোমা হালদার হিসাবে প্রসেনজিৎ চট্টোপাধ্যায় রাহুল চৌধুরী হিসাবে *রঞ্জিত মল্লিক অরুণ চৌধুরী হিসাবে অনুরাধা রায় সুজাতা চৌধুরী হিসাবে চিনময় রায় শকুন্তলা বরুয়া জয়ীতা হালদার হিসাবে রমাপ্রসাদ বানিক অভিক হালদার হিসাবে ইন্দ্রাণী দত্ত রিয়া হিসাবে অনামিকা সাহা   তথ্যসূত্র    বহিঃসংযোগ   তুমি যে আমার গোমোলো  বিষয়শ্রেণী:১৯৯৪-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র
ভাঞ্জা মিলিঙ্কোভিচ-সাভিচ (, ; জন্ম ২০ ফেব্রুয়ারী ১৯৯৭) একজন সার্বীয় পেশাদার ফুটবলার যিনি ইতালীয় ক্লাব তোরিনোর হয়ে গোলরক্ষক হিসেবে খেলেন। স্পেনে জন্মগ্রহণ করলেও তিনি সার্বিয়া জাতীয় দলের প্রতিনিধিত্ব করেন। তার বড় ভাই সের্গেজ মিলিনকোভিচ-সাভিচ লাৎসিয়োর হয়ে খেলেন।  যুক্তরাজ্যের ওয়ার্ক পারমিট পেতে ব্যর্থ হওয়ায় নভেম্বর ২০১৫ সালে ইংলিশ ক্লাব ম্যানচেস্টার ইউনাইটেড ফুটবল ক্লাব তাকে ছেড়ে দেয় এবং লেখিয়া গদাইস্কের সাথে একটি চুক্তি স্বাক্ষর করে। ২০১৭ সালে তিনি টরিনো দ্বারা স্বাক্ষরিত হন।   তথ্যসূত্র   বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:আসকোলি কালচো ১৮৯৮ ফুটবল ক্লাবের খেলোয়াড় বিষয়শ্রেণী:এসপিএএল-এর খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:স্পেনীয় পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:সার্বীয় ফুটবলার বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:লেখিয়া গদাইস্কের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ওউরেন্সের ফুটবলার
গুগল প্লে মিউজিক হলো সঙ্গীত ও   পডকাস্ট স্ট্রীমিং পরিষেবা এবং অনলাইন সঙ্গীত সুরক্ষক যা গুগল দ্বারা নিয়ন্ত্রিত, এটা গুগল প্লে পরিষেবার একটি অংশ৷ ২০১১ সালের ১০ই মে মাসে এটা ঘোষিত হয়৷ তারপর এটা বৈশ্বিকভাবে ১৬ নভেম্বর ২০১১ সালে চালু করা হয়।  ব্যবহারকারী গণ তাদের ব্যক্তিগত অ্যাকাউন্ট থেকে বিনামূল্যে ৫০, ০০০ গান শুনতে এবং আপলোড করতে পারবেন। গুগল প্লে মিউজিক সাবস্ক্রিপশন ব্যবহারকারীদের গুগল প্লে মিউজিক ক্যাটালগের যে কোনও গানের স্ট্রিমিংয়ের পাশাপাশি ইউটিউব মিউজিক প্রিমিয়ামে প্রবেশ করার অধিকার দেয়। বেশ কয়েকটি কর্মক্ষেত্রে ব্যবহারকারীদের ইউটিউব প্রিমিয়ামে প্রবেশাধিকার রয়েছে। ব্যবহারকারীরা তাদের লাইব্রেরির জন্য 'গুগল প্লে' সংগীত স্টোর সেকশন এর মাধ্যমে অতিরিক্ত ট্র্যাক কিনে নিতে পারবেন। ইন্টারনেট-সংযুক্ত যন্ত্র গুলোর জন্য গান স্ট্রিমিংয়ের পাশাপাশি, গুগল প্লে এর মোবাইল অ্যাপ্লিকেশনগুলি গান সংরক্ষণ এবং অফলাইনে শোনার অনুমতি দেয়।   বৈশিষ্ট্য  স্ট্যান্ডার্ড অ্যাকাউন্ট গুগল প্লে মিউজিক ব্যবহারকারীদের বিনামূল্যে ৫০,০০০টি ফাইলের স্টোরেজ সরবরাহ করে। ব্যবহারকারীরা পরিষেবাটির ওয়েব প্লেয়ার এবং মোবাইল অ্যাপ্লিকেশনগুলির মাধ্যমে গান শুনতে পারবেন। পরিষেবাটি ব্যবহারকারীর সংগ্রহটি স্ক্যান করে এবং গুগলের ক্যাটালগের ফাইলগুলির সাথে মেলে যা পরে ৩২০ কেবিট ডাউনলোড করা যেতে পারে৷ মেলে না এমন কোনও ফাইল স্ট্রিমিং  পুনরায় ডাউনলোডের জন্য গুগলের সার্ভারে আপলোড করা হয়।  আপলোডের জন্য সমর্থিত ফাইল ফর্ম্যাটগুলির মধ্যে রয়েছে:(১) এমপি ৩,(২) এএসি, (৩) ডাব্লিউএমএ, (৪)ওজিজি, (৫)এফএলএসি, (৬)এলএসি৷  এমপি ৩ ফর্ম্যাট নয় এমন ফাইল আপলোড করলে এমপি ৩ ফাইলে রূপান্তরিত হবে। রূপান্তর হওয়ার পরে ফাইলগুলি ৩০০ মেগাবাইট পর্যন্ত হতে পারে। অফলাইন প্লেব্যাকের জন্য মোবাইল অ্যাপ্লিকেশনগুলিতে এবং সঙ্গীত পরিচালক অ্যাপ্লিকেশনটির মাধ্যমে কম্পিউটারগুলিতে গানগুলি ডাউনলোড করা যায়৷  তথ্যসূত্র  বিষয়শ্রেণী:গুগল সফটওয়্যার বিষয়শ্রেণী:মোবাইল সফটওয়্যার বিষয়শ্রেণী:মোবাইল সফটওয়্যার বিতরণ প্ল্যাটফর্ম বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস সফটওয়্যার বিষয়শ্রেণী:২০১১-এর সফটওয়্যার বিষয়শ্রেণী:২০২০-এ বন্ধ পণ্য ও সেবা বিষয়শ্রেণী:সঙ্গীত স্ট্রিমিং সেবা বিষয়শ্রেণী:গুগল প্লে
আঞ্জির হচ্ছে ডুমুর জাতীয় এক ধরনের ফল। এর গাছের বৈজ্ঞানিক নাম Ficus carica । এটি Moraceae পরিবারের Ficus গণের একটি সপুষ্পক উদ্ভিদ। বর্তমানে এটি বিভিন্ন দেশে অত্যন্ত লাভজনকভাবে চাষ করা হচ্ছে । এমনকি বাংলাদেশেও।ফাইকাস গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। হিন্দি, মারাঠি, ফার্সি ও উর্দু ভাষায় এই ফলকে আঞ্জির বলা হয় এবং আরবি ভাষায় এর নাম ত্বীন ।   পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য। আঞ্জির গাছ ৬ মিটার পর্যন্ত লম্বা হয়ে থাকে।   মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছেMatthew 21:18–22 and Mark 11:12–14, 19–21; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।     বিবরণ  ফাইকাস গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। আঞ্জির গাছ ৬ মিটার পর্যন্ত লম্বা হয়ে থাকে। হিন্দি, মারাঠি, ফার্সি ও উর্দু ভাষায় এই ফলকে আঞ্জির বলা হয় এবং আরবি ভাষায় এর নাম ত্বীন।  পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি হলো একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য।  মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।   উৎপাদন  আঞ্জির উৎপাদন – ২০১৮ দেশ (টন)   ৩০৬,৪৯৯   ১৮৯,৩৩৯   ১২৮,৩৮০   ১০৯,২১৪   ৫৯,৩৩৯   ৪৭,৭৫০   ৩৫,৩০০   ২৮,৮৭৪   ২৫,৬৯৬   ২৪,৪৪৮   ২৩,৬৭৪বৈশ্বিক ১,১৩৫,৩১৬উৎস: জাতিসংঘ ফাওস্ট্যাট (FAOSTAT)  ২০১৮ সালে, বিশ্বব্যাপী কাঁচা আঞ্জিরের উৎপাদন ছিল ১.১৪ মিলিয়ন টন, তুরস্ক (বিশ্বের মোট ২৭% সহ), মিশর, মরক্কো এবং আলজেরিয়ার নেতৃত্বে সর্ববৃহৎ উৎপাদক হিসেবে যৌথভাবে মোট উৎপাদনের ৬৪%।   চিত্রশালা    তথ্যসূত্র   বিষয়শ্রেণী:ফল বিষয়শ্রেণী:উদ্ভিদ বিষয়শ্রেণী:বৃক্ষ বিষয়শ্রেণী:গাছ বিষয়শ্রেণী:ফাইকাস বিষয়শ্রেণী:ব্রাজিলের উদ্ভিদ বিষয়শ্রেণী:ভোজ্য ফল বিষয়শ্রেণী:এশিয়ায় উদ্ভূত ফল বিষয়শ্রেণী:এশিয়ার উদ্ভিদ বিষয়শ্রেণী:ইউরোপের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:আফ্রিকার উদ্যান উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ভাগবত প্যাটেল ( – ৮ ফেব্রুয়ারি ২০২০) ভারতের মধ্যপ্রদেশের একজন রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি মধ্যপ্রদেশ বিধানসভার বিধায়ক ছিলেন।  জীবনী ভাগবত প্যাটেল ১৯৯০ সালে বেতুল থেকে মধ্যপ্রদেশ বিধানসভার বিধায়ক হিসেবে নির্বাচিত হন। তিনি ১৯৯৩ সালে বেতুল বিধানসভা কেন্দ্রের বিধায়ক পদে লড়লেও পরাজিত হয়েছিলেন।  ভাগবত প্যাটেল ২০২০ সালের ৮ ফেব্রুয়ারি ৮৪ বছর বয়সে প্রয়াত হন।  তথ্যসূত্র  বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৯০-১৯৯২
ভেনেরা ২এমভি-২ নং. ১ (; অর্থ: ভেনাস ২এমভি-২ নং. ১), যা পশ্চিমে স্পুটনিক ২১ নামেও পরিচিত, হলো শুক্র অনুসন্ধানের জন্য ১৯৬২ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়, যা শুক্রকে পার্শ্ব-পরিভ্রমণের জন্য নির্ধারিত ছিলো। এর উৎক্ষেপক রকেটের সমস্যার কারণে এটি নিম্ন পৃথিবী কক্ষপথ ছেড়ে যেতে ব্যর্থ হয় এবং কয়েকদিন পর বায়ুমণ্ডলে পুনরায় প্রবেশ করে। এটি ছিলো দুটি ভেনেরা ২এমভি-২ মহাকাশযানের মধ্যে দ্বিতীয়টি, যাদের উভয়টিই পৃথিবীর কক্ষপথ ছেড়ে যেতে ব্যর্থ হয়েছিলো।   উৎক্ষেপণ   ভেনেরা ২এমভি-২ নং. ১-কে একটি মোলনিয়া ৮কে৭৮ বাহক রকেটের ওপর বসিয়ে বাইকোনুর কসমোড্রোমের সাইট ১/৫ থেকে উৎক্ষেপণ করা হয়। মহাকাশযানটিকে ১৯৬২ সালের ১২ সেপ্টেম্বর তারিখের ০০:৫৯:১৩ ইউটিসিতে উৎক্ষেপণ করা হয়।   আরও দেখুন    শুক্র অভিযানসমূহের তালিকা;  ১৯৬২-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ   বিষয়শ্রেণী:ভেনেরা কর্মসূচি বিষয়শ্রেণী:১৯৬২-এ উৎক্ষিপ্ত মহাকাশযান
মুসলেহ উদ্দিন আহমেদ একজন শিক্ষাবিদ এবং শাহজালাল বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।   জীবনের প্রথমার্ধ  আহমেদ ঢাকা বিশ্ববিদ্যালয় থেকে জনপ্রশাসনে স্নাতক, স্নাতকোত্তর ও পিএইচডি ডিগ্রি অর্জন করেন।   কর্মজীবন  আহমেদ ঢাকা বিশ্ববিদ্যালয়র জনপ্রশাসন বিভাগের একজন অধ্যাপক। ২০০২ সালে তিনি শাহজালাল বিজ্ঞান ও প্রযুক্তি বিশ্ববিদ্যালয়র প্রো-ভাইস চ্যান্সেলর হিসেবে নিয়োগ পান। পরবর্তীতে ২০০৩ সালের ২৭ এপ্রিল অধ্যাপক মো. শফিকুর রহমান ছাত্র-শিক্ষকদের আন্দোলনের মুখে পদত্যাগ করলে তাকে বিশ্ববিদ্যালয়টির উপাচার্য হিসেবে নিয়োগ দেওয়া হয়।  ২০০৬ সালের মে মাসে শাহজালাল বিজ্ঞান ও প্রযুক্তি বিশ্ববিদ্যালয় ও জালালাবাদ রাগিব-রাবেয়া মেডিকেল কলেজ হাসপাতালর শিক্ষার্থীদের মধ্যে কয়েকদিন ধরে সংঘর্ষ চলে। এরপর বিশ্ববিদ্যালয়ের শিক্ষার্থীরা আহমেদের পদত্যাগের দাবিতে আন্দোলন শুরু করে। এই বিক্ষোভে পুলিশ গুলি চালালে একজন শিক্ষার্থী নিহত ও অনেকে আহত হন। উত্তেজনার মধ্যে শিক্ষার্থীরা উপাচার্যের সরকারি বাসভবনে হামলা চালিয়ে প্রায় ৫০ লাখ টাকার আসবাবপত্র আগুনে পুড়িয়ে দেয় এবং আহমেদ ও তার পরিবারকে কয়েক ঘণ্টা অবরুদ্ধ করে রাখে। পরবর্তীতে বাংলাদেশ রাইফেলস ও পুলিশ মোতায়েন করা হয় এবং বিশ্ববিদ্যালয়ের সব আবাসিক হল বন্ধ করে দেওয়া হয়। শাসকদল বাংলাদেশ জাতীয়তাবাদী দল ও বাংলাদেশ জামায়াতে ইসলামীর নেতারা শিক্ষার্থীদের সঙ্গে আলোচনার চেষ্টা করেও ব্যর্থ হন। ওই সময় শিক্ষার্থীরা সাংবাদিকদের ওপরও হামলা চালায়,যেখানে দৈনিক নয়া দিগন্তর মো. আফতাবউদ্দিন গুরুতর আহত হন। এরই প্রেক্ষিতে আহমেদ রাষ্ট্রপতি ইয়াজউদ্দিন আহমেদকে একটি হস্তলিখিত পদত্যাগপত্র জমা দেন।  পরবর্তীতে আহমেদ পুলিশ এবং বাংলাদেশ জাতীয়তাবাদী ছাত্রদল কর্মীদের সহায়তায় ক্যাম্পাসে ফেরেন। তবে শিক্ষকরা তার প্রত্যাবর্তনের বিরোধিতা করেন এবং মুহম্মদ জাফর ইকবালসহ নয়জন জ্যেষ্ঠ শিক্ষক তার পদত্যাগ দাবি করেন। আওয়ামী লীগপন্থী শিক্ষকরাও একই দাবি তোলেন।  আহমেদের উপাচার্য থাকাকালে তিনি ১৫৫ জন শিক্ষক নিয়োগ দেন। ২০০৭ সালে বাংলাদেশ বিশ্ববিদ্যালয় মঞ্জুরী কমিশন একটি তদন্ত দল, যার নেতৃত্বে ছিলেন অধ্যাপক মোহাম্মদ মাহবুব উল্লাহ, বিশ্ববিদ্যালয়ে অনিয়মের অভিযোগ তদন্তে যান।  আহমেদ আহলেহাদীছ আন্দোলন বাংলাদেশ এর ভারপ্রাপ্ত আমির ছিলেন। ২০০৬ সালের মে মাসে তিনি আসাদুল্লাহ আল গালিবকে গ্রেপ্তারের জন্য বাংলাদেশ জামায়াতে ইসলামীকে দায়ী করেন। ২০১০ সালে তিনি অন্যান্য বিশিষ্ট ব্যক্তিদের সঙ্গে একটি খোলা চিঠিতে স্বাক্ষর করেন, যেখানে রাজনৈতিক দলগুলোর অঙ্গসংগঠন বিলুপ্ত করার আহ্বান জানানো হয়। স্বাক্ষরকারীদের মধ্যে ছিলেন অধ্যাপক খান সারওয়ার মুরশিদ, জিল্লুর রহমান সিদ্দিকী, মুজাফফর আহমদ, এম হাফিজউদ্দিন খান, এএসএম শাহজাহান, আকবর আলি খান, সুলতানা কামাল, জামাল নজরুল ইসলাম, সেলিনা হোসেন, অজয় রায়, সৈয়দ আবুল মকসুদ, দিলারা চৌধুরী, সিকান্দার খান, সৈয়দ আনোয়ার হোসেন, তোফায়েল আহমেদ, মঈনুল ইসলাম, সৈয়দ মনজুরুল ইসলাম, মাহফুজা খানম, আতাউস সামাদ, আসিফ নজরুল, মোহাম্মদ জাহাঙ্গীর, শ্যামল দত্ত এবং বদিউল আলম মজুমদার।   তথ্যসূত্র   বিষয়শ্রেণী:২১শ শতাব্দীর বাংলাদেশী ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
এডওয়ার্ড নর্টন (১১ মার্চ ১৭৫০ - মার্চ ১৭৮৬) ছিলেন একজন ব্রিটিশ আইনজীবী এবং রাজনীতিবিদ যিনি ১৭৮২ থেকে ১৭৮৬ সাল পর্যন্ত হাউস অফ কমন্সে বসেছিলেন।  নর্টন ছিলেন ফ্লেচার নর্টন এবং তার স্ত্রী গ্রেস চ্যাপলের চতুর্থ পুত্র, যিনি স্যার উইলিয়াম চ্যাপলের কন্যা ছিলেন এবং ১৭৫০ সালের ১১ মার্চ জন্মগ্রহণ করেন। তিনি ১৭৬৬ সালে অক্সফোর্ডের ইউনিভার্সিটি কলেজ থেকে ম্যাট্রিকুলেশন পাস করেন। ১৭৭২ সালে তাকে মিডল টেম্পলে ভর্তি করা হয় এবং ১৭৭৫ সালে তাকে বারে ডাকা হয়।  ১৭৮০ সালের সাধারণ নির্বাচনে স্যার জেমস লোথারের আগ্রহের ভিত্তিতে নর্টনকে বিনা প্রতিদ্বন্দ্বিতায় হ্যাসলেমেরের সংসদ সদস্য হিসেবে ফিরিয়ে আনা হয়। ১৭৮৪ সালের সাধারণ নির্বাচনে তিনি কার্লাইলের জন্য বিনা প্রতিদ্বন্দ্বিতায় নির্বাচিত হন, আবারও লোথারের আগ্রহে। তিনি ভোট দিয়েছেন কিন্তু সংসদে বক্তৃতা দেননি।  নর্টন ১৭৮৬ সালের মার্চ মাসে অবিবাহিত অবস্থায় মারা যান। বলা হয়েছিল যে ল্যাঙ্কাস্টার উপনির্বাচনে লোথারের প্রধান এজেন্ট হিসেবে কাজ করার পর তিনি ক্লান্ত হয়ে পড়েছিলেন। তার ভাই উইলিয়াম, চ্যাপল এবং ফ্লেচার ছিলেন যারা সংসদ সদস্যও ছিলেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৮৬-এ মৃত্যু বিষয়শ্রেণী:১৭৫০-এ জন্ম বিষয়শ্রেণী:কার্লাইলের গ্রেট ব্রিটেনের সংসদ সদস্য
উপাধি হলো এক বা একাধিক শব্দ; যা কিছু নির্দিষ্ট প্রসঙ্গে একজন ব্যক্তির নামের আগে বা পরে ব্যবহৃত হয়। এটি প্রজন্ম, প্রাতিষ্ঠানিক অবস্থান, পেশাদার বা একাডেমিক যোগ্যতা নির্দেশ করতে পারে। কিছু ভাষায়, উপাধি প্রথম ও শেষ নামের মাঝে মধ্য অংশ যুক্ত করা যেতে পারে (উদাহরণস্বরূপ, জামার্নে গ্রাফ বা ক্যাথলিকদের কার্ডিনাল ব্যবহার (রিচার্ড কারডিনাল কাশিং) অথবা, করণিক শিরোনাম আর্চবিশপ)। কিছু উপাধি বংশগত।   প্রকারভেদ  উপাধি অন্তর্ভুক্ত:   সম্মানসূচক উপাধি বা ঠিকানার শৈলী, একটি বাক্যাংশ যা একটি যোগাযোগের প্রাপকের প্রতি সম্মান জানাতে বা একটি বৈশিষ্ট্যকে স্বীকৃতি দিতে ব্যবহৃত হয় যেমন:  রাজকীয়, রাজকীয় এবং মহৎ পদমর্যাদা  প্রাতিষ্ঠানিক উপাধি  সামাজিক উপাধি, ঐতিহাসিক বা অন্যান্য কারণে সমাজের কিছু অংশের মধ্যে প্রচলিত।  সম্মানের শিরোনাম সহ অন্যান্য কৃতিত্ব  কর্তৃত্বের শিরোনাম , একটি শনাক্তকারী যা একজন কর্মকর্তার দ্বারা অধিষ্ঠিত অফিস বা অবস্থান নির্দিষ্ট করে   বাংলা ভাষাভাষী এলাকায় উপাধি  নিম্নলিখিত শিরোনামগুলি শিরোনাম:   জনাব – প্রাপ্তবয়স্ক পুরুষ (বৈবাহিক অবস্থা নির্বিশেষে)  জনাবা. - প্রাপ্তবয়স্ক মহিলা (সাধারণত শুধুমাত্র বিবাহিত মহিলা, বিধবা এবং তালাকপ্রাপ্তদের জন্য  মামা, মাসি, খালা, চাচা, ভাতিজা এবং ভাগ্নে বা বাচ্চাদের দ্বারা প্রাপ্তবয়স্কদের কাছে যাদেরকে তারা চেনেন তাদের উপাধি হিসাবে ব্যবহার করা যেতে পারে।
জন মাইকেল ফ্রাঙ্কেনহাইমার () (১৯ ফেব্রুয়ারি, ১৯৩০ – ৬ জুলাই, ২০০২) একজন মার্কিন চলচ্চিত্র নির্মাতা ও পরিচালক। তার পরিচালিত উল্লেখযোগ্য ছবিগুলোর মধ্যে আছে দ্য মানচুরিয়ান ক্যান্ডিডেট (১৯৬২), বার্ডম্যান অফ আলকাটরাজ (১৯৬২), দ্য ট্রেইন (১৯৬৪), এবং সেভেন ডেস ইন মে (১৯৬৪)।   প্রাথমিক জীবন  ফ্রাঙ্কেনহাইমারের জন্ম হয়েছিলো নিউ ইয়র্কের মালবা, কুইন্স-এ। তার মা হেলেন মেরি (জন্মনাম শিডি) এবং বাবা ওয়াল্টার মার্টিন ফ্রাঙ্কেনহাইমার ছিলেন একজন স্টকব্রোকার। ফ্রাঙ্কেনহাইমার ভেবেছিলেন অভিনেত্রী অ্যালি শিডির সাথে আত্নীয়তার সম্পর্ক আছে। ফ্রাঙ্কেনহাইমারের বাবা ছিলেন একজন জার্মান বংশদ্ভূত ইহুদি এবং মা ছিলেন একজন আইরিশ ক্যাথলিক। ফ্রাঙ্কেনহাইমার নিজেও একজন ক্যাথলিক হিসেবেই বেড়ে ওঠেন।John Frankenheimer, 72; Director Was Master of the Political ThrillerIssues raised by the career of US filmmaker John Frankenheimer ১৯৫১ সালে তিনি ম্যাসাচুসেটসের উইলিয়ামস কলেজ থেকে তারা স্নাতক সম্পন্ন করেন। কোরিয়ান যুদ্ধে মার্কিন বিমান বাহিনীতে লেফটেন্যান্ট পদে কর্মকরত থাকাকালীন তার চলচ্চিত্র নির্মাণের অভিষেক ঘটে। তিনি তখন বিমান বাহিনীর জন্য একটি তথ্যচিত্র তৈরি করেছিলেন। পরবর্তীতে এটিই তার চলচ্চিত্র পরিচালনায় আগ্রহ জাগায় এবং সামরিক জীবনের শেষে তিনি চলচ্চিত্র পরিচালক হিসেবে তার নতুন পেশাজীবন শুরু করেন।   তথ্যসূত্র    আরো পড়ুন   Mitchell, Lisa, Thiede, Karl, and Champlin, Charles (1995). John Frankenheimer: A Conversation With Charles Champlin (Riverwood Press). .   বহিঃসংযোগ     https://web.archive.org/web/20051211111934/http://www.opsroom.org/pages/intelligence/frankenheimer.html  http://www.sensesofcinema.com/2006/great-directors/frankenheimer/  http://www.youtube.com/watch?v=Db-zBz47CUg  বিষয়শ্রেণী:১৯৩০-এ জন্ম বিষয়শ্রেণী:২০০২-এ মৃত্যু বিষয়শ্রেণী:মার্কিন চলচ্চিত্র পরিচালক বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন পরিচালক বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:প্রাইমটাইম এমি পুরস্কার বিজয়ী
কার্লোস আউগুস্তো জোপোলাতো নেভেস (; জন্ম: ৭ জানুয়ারি ১৯৯৯; কার্লোস আউগুস্তো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, আউগুস্তো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কার্লোস আউগুস্তো জোপোলাতো নেভেস ১৯৯৯ সালের ৭ই জানুয়ারি তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আউগুস্তো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।  তথ্যসূত্র  বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:ফুটবল ফুলব্যাক বিষয়শ্রেণী:আসোচাৎসিওনে কালচো মোনৎসার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার